Оферта за разработка на нова версия на система ProsTE

Офертата за разработка на системата и съответно нейното остойностяване е базирана на стъпки. **Като важен момент следва да се спомене, че като краен резултат от тази версия ще има работеща система поддържаща единствено IRIS, Eclipse и  TTE GPRS. Добавянето на останалите продукти на Телетек е обект на последващи разработки**. Целта е да се разработи устойчиво приложение, което да се тества надеждно, след което спокойно и рутинно да се добавят и останалите устройства

## 1/ Изграждане на дизайн на системата

Дизайнът на системата следва да бъде разработен от графичен дизайнер при съвместна работа с представители на Телетек Електроникс. Дизайнът е 2 части:

* визия на софтуера като общо
* конкретна визия на елементите свързани с IRIS, Eclipse и  TTE GPRS

След одобряване на графичното предложение следва:

* превръщането му в софтуер с възможност за подмяна на елементи т.е. превръщането му в white label решение
* превръщането на конкретните IRIS, Eclipse и  TTE GPRS елементи конфигурационни файлове в т.ч. и създаване на преводни конфигурации

## 2/ Конвертиране на комуникационните файлове за IRIS, Eclipse и  TTE GPRS от старата ProsTE система в новият формат

Изработване се нов начин на конфигуриране на входно изходните процеси в система ПРОСТЕ, така че да се минимизира техния обем и да се създаде възможност за цикъл. Старите комуникационни файлове се конвертират автоматично в новия формат като част от разработката

Като резултат от тази стъпка ще има:

* Автоматично конвертиране на стари комуникационни файлове
* Конвертирани комуникационни файлове за IRIS, Eclipse, ТТЕ GPRS

## 3/ Пренаписване на програмните модули

Програмните модули за визуализация и комуникация ще се пренапишат, така че те да поддържат:

* Новия начин на визуализация
* Новия начин на комуникация
* Новия начин на превод
* Различни версии на устройствата
* Автоматично откриване и инициализация на устройства
* Сложни валидации в кода за устройството

Основните възможности на софтуера, които ще бъдат запазени и подобрени в новата версия са:

* добавяне на нов модул/панел с дефолтни параметри;
* зареждане на конфигурация от съществуващ файл. Новият формат на файла е криптиран, но остава възможността да се зарежда и от стария формат;
* запис на конфигурацията във файл. Новият формат на файла е криптиран;
* експорт на конфигурация в екселски файл;
* четене на лог на модул/панел и експорт и принтиране;
* сверяване на дата/час;
* четене и запис на модул/панел;
* сравняване на направена конфигурация в софтуера с тази в панела;
* търсене в конфигурационния файл в програмата. Търсенето в панела е възможно по текс(име) и номер(число), без значение какво е селектирано;
* ръчно добавяне на устройство(а)/детектор(и) в панел, както и промяна;
* настройки на програмата – избор на език, помощ и ъпдейт на софтуера.

Комуникацията в текущата версия ще се извършва чрез

* USB
* LAN/WiFi
* RS232- COM port

Трябва да се предвиди и бъдещо включване на Cloud комуникация

Преводите ще бъдат в отделен JSON файл, в който ще има в момента на предаване само превод на английски и инструкция как да стане на другите езици

## 4/ Изграждане на R&D версия на софтуера за визуална редакция и създаване на нови конфигурационни файлове

Изработване се нов начин на създаване на конфигурационне файлове – визуално, директно в панела, за по-бърза, ясна и лесна промяна за различни версии на устройствата.

ръководство за създаване/поддържане на комуникационен файл.

## 5/ Модул за актуализация

Модулът работи с уебсървър предоставен от Телетек Електроникс, установява наличието на по нови версии на:

* Софтуер за обновяване на ProsTE
* Софтуер ProsTE
* Нови устройства
* Съществуващи устройства
  + Преводи
  + Конфигурационни файлове за комуникация и визуализация
  + Софтуер за комуникация

След установяване на някаква новост, софтуерът я обновява автоматично

# Срокове и цени

Важно е да се отбележи, че стъпки 1 и 5 зависят много от съвместната работа с представители на Телетек Електроникс, т.е. сроковете са индикативни

|  |  |  |
| --- | --- | --- |
| Етап | Срок | Цена в лв без ДДС |
| Стъпка 1/ | 1.5 месеца | 7 000 |
| Стъпка 2/ и 3/ за IRIS | 2 месеца | 10 000 |
| Стъпка 2/ и 3/ за Eclipse | 2 месеца | 10 000 |
| Стъпка 2/ и 3/ за TTE GPRS | 1.5 месеца | 7 000 |
| Стъпка 4/ | 1.5 месеца | 7 000 |
| Стъпка 5/ | 1 месец | 5 000 |
| Внедряване и тестване | 1.5 месеца | 7 000 |
| Гаранционна поддръжка | 10 месеца след предаване | 10 000 |
| **Общо** | **11 месеца от сключване на договор + 10 месеца гаранционна поддръжка** | **63 000** |

Плащането се извършва след приключване на всяка стъпка и след това по 1000 лв всеки месец от поддръжката