**Д О Г О В О Р**

**№ ………………/………………..**

Днес, ……………………….. 2022 г. в гр. София, между:

**1.** ЕИК: BG130529900 с адрес: ж.к. Слатина бл. 99 ап. 100, представлявана от Цветомир Дилов – Директор Продуктов Мениджмънт, наричана за краткост **ВЪЗЛОЖИТЕЛ**, от една страна[[1]](#footnote-1)

и

**2.** **„ИНФОРМАЦИОННИ ПРОДУКТИ” ООД,** със седалище и адрес на управление: гр. София 1164, район „Лозенец“, ул. „Цанко Церковски“ № 1, ЕИК: 131198264, ИН по ДДС: BG 131198264, представлявано от Симеон Гоцев, в качеството му на управител, наричано по-долу за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно **„Страните“**, а всеки от тях поотделно **„Страна“**)

***се сключи настоящият договор за следното:***

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТсе задължава да разработи нов дизайн на система ПРОСТЕ

1. **ЦЕНА И НАЧИН НА ПЛАЩАНЕ**

**Чл. 2. (1)** За извършената работа ВЪЗЛОЖИТЕЛЯТ се задължава да заплати на ИЗПЪЛНИТЕЛЯ възнаграждение в размер на 70**00,00 (седем хиляди) лева без ДДС** **лева без ДДС**.

**(2)** Посочената в ал. 1 цена е крайна и включва всички разходи и възнаграждения на ИЗПЪЛНИТЕЛЯ за изпълнение на предмета на договора, като но не само: разходите за труд, разработване, предоставяне и внедряване, всички разходи за извършване на гаранционна поддръжка в срока на гаранцията, както и разходите за отстраняване от ИЗПЪЛНИТЕЛЯ на всички неизправности и повреди, възникнали не по вина на ВЪЗЛОЖИТЕЛЯ и покрити от гаранционните условия и гаранционната отговорност на ИЗПЪЛНИТЕЛЯ.

**(3)** Посочената в настоящия Договор цена е крайна и остава непроменена за срока на действието му.

**Чл. 3.** **(1)** ВЪЗЛОЖИТЕЛЯТ заплаща на ИЗПЪЛНИТЕЛЯ цената по чл. 2, ал. 1 от договора в срок до 10 (десет) календарни дни след представяне на документите, удостоверяващи изпълнението поръчката съгласно чл. 4, ал. 1.

**(2)** Плащането се извършва в български лева, с платежно нареждане по следната банкова сметка, посочена от ИЗПЪЛНИТЕЛЯ:

Банка: Обединена българска банка АД

BIC код: UBBSBGSF

IBAN: BG05UBBS80021053233540

**(3)** При промяна на банковата сметка, посочена в ал. 2, ИЗПЪЛНИТЕЛЯТ уведомява ВЪЗЛОЖИТЕЛЯ писмено в 3-дневен срок от настъпване на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.

**Чл. 4.** **(1)** ВЪЗЛОЖИТЕЛЯТ заплаща цената по договора след представяне от ИЗПЪЛНИТЕЛЯ на следните документи:

1. Фактура - оригинал, надлежно оформена и подписана от представител на ИЗПЪЛНИТЕЛЯ;
2. Приемо-предавателен протокол по чл. 13, удостоверяващ приемането на цялостното изпълнение на поръчката без забележки, подписан от представители на ИЗПЪЛНИТЕЛЯ и ВЪЗЛОЖИТЕЛЯ.

**(2)** За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОК И МЯСТО ЗА ИЗПЪЛНЕНИЕ НА ДОГОВОРА**

**Чл. 5.** **(1)** Настоящият Договор влиза в сила от датата на сключването му. Срокът на настоящия Договор изтича след изтичането на срока за гаранционна поддръжка на модула, предмет на Договора, посочен в ал. 3 на настоящия член и удовлетворяването на всички претенции на ВЪЗЛОЖИТЕЛЯ, свързани с гаранционната отговорност на ИЗПЪЛНИТЕЛЯ.

**(2)** Срокът за разработване, е максимум 60 (шестдесет)дни , считано от датата на подписване на настоящия Договор.

**Чл. 6.** Място на изпълнение на договора е гр. София, ул Цанко Церковски 1.

1. **КОНФИДЕНЦИАЛНОСТ**

**Чл. 7.** ИЗПЪЛНИТЕЛЯТ се задължава да не разпространява по никакъв повод и под никаква форма информацията за ВЪЗЛОЖИТЕЛЯ или предоставена от ВЪЗЛОЖИТЕЛЯ включително задания, база данни, кодове и др. във връзка с изпълнението на настоящия договор, освен ако има предварително изрично писмено разрешение за това от него.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8.** ИЗПЪЛНИТЕЛЯТ се задължава:

1. да извърши всички дейности, предмет на настоящия договор, добросъвестно, точно, качествено, в срок и при спазване на всички изисквания на ВЪЗЛОЖИТЕЛЯ;
2. да носи пълна отговорност за действието и/или бездействието на подизпълнители, ако има наети, както и за изпълнението на настоящия договор независимо от ползването на подизпълнител/и;
3. да определи отговорници, упълномощени да вземат оперативни решения и оторизирани да подписват документи от името на ИЗПЪЛНИТЕЛЯ във връзка с изпълнението на настоящия договор;
4. да предоставя всякаква информация на ВЪЗЛОЖИТЕЛЯ по негово запитване, свързана с изпълнението на договора;
5. да съставя, оформя и представя на ВЪЗЛОЖИТЕЛЯ необходимите документи за плащането по настоящия договор.

**Чл. 9.** ИЗПЪЛНИТЕЛЯТима право:

1. да иска от ВЪЗЛОЖИТЕЛЯ необходимото съдействие при извършване на дейностите по предмета на договора, включително предоставяне на необходимата информация за изпълнение на договора;

2. да иска проверка и приемане на изпълнението чрез определени от ВЪЗЛОЖИТЕЛЯ лица;

3. да получи уговореното в чл. 2, ал. 1 възнаграждение при условията и в сроковете, посочени в настоящия договор, при пълно и точно изпълнение.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** ВЪЗЛОЖИТЕЛЯТе длъжен:

1. да окаже необходимото съдействие на ИЗПЪЛНИТЕЛЯза изпълнение на възложената му работа, което съдействие се изразява в уточняване параметрите и предаване на необходимата информация за извършване на възложената работа в писмен вид;
2. да организира определянето на служители, упълномощени да приемат изпълнението и да подпишат Приемо-предавателен протокол при пълно, точно и качествено изпълнение;

3. да заплати на ИЗПЪЛНИТЕЛЯуговореното в чл. 2, ал. 1 възнаграждение при уговорените в настоящия договор условия и срокове при пълно и точно изпълнение;

4. да не разпространява под каквато и да е форма всяка предоставена му от ИЗПЪЛНИТЕЛЯ конфиденциална информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**Чл. 11.** ВЪЗЛОЖИТЕЛЯТима право:

1. да изисква от ИЗПЪЛНИТЕЛЯ да изпълнява точно, добросъвестно, качествено и в срок дейностите, включени в предмета на Договора.

2. да провери чрез своите упълномощени представители разработения и предоставен модул за съответствие и да иска отстраняването в определен срок на констатираните недостатъци, несъответствия и пропуски;

3. да извършва проверка във всеки момент от изпълнението на договора относно качество, количества, стадии на изпълнение, технически параметри, без с това да пречи на оперативната дейност на ИЗПЪЛНИТЕЛЯ;

5. да не приема изпълнението, ако то е несъответстващо по вид, обем и качество;

6. да предявява претенции за обезщетения и неустойки в размера, определен в раздел IΧ от настоящия договор, като реализира правата си, включително чрез прихващане от дължимото плащане;

7. да изисква информация от ИЗПЪЛНИТЕЛЯ, свързана с изпълнението на настоящия договор;

8. да определи отговорници, упълномощени да вземат оперативни решения и оторизирани да упражняват права и задължения от името на ВЪЗЛОЖИТЕЛЯ по настоящия договор, включително да подписват протоколи и др. документи от името на ВЪЗЛОЖИТЕЛЯ във връзка с изпълнението на настоящия договор.

**Чл. 12.** Авторското право върху изработеното съгласно предмета на настоящия Договор принадлежи на ВЪЗЛОЖИТЕЛЯ.

1. **ПРЕДАВАНЕ, ПРИЕМАНЕ, ГАРАНЦИОННА ПОДДРЪЖКА**

**И РЕКЛАМАЦИИ**

**Чл. 13.** Предаването и приемането на Уеб базирания модул, предмет на настоящия договор, се извършва на място, съгласно чл. 6 от договора. Предаването и приемането се удостоверява с подписването на Приемо-предавателен протокол от двете страни или техните упълномощени представители, по чл. 42, ал. 1 от договора, съдържащ опис на изпълнените дейности и отчет на цялостното изпълнение на поръчката, място и дата на приемане.

**Чл. 14.** **(1)** ВЪЗЛОЖИТЕЛЯТ чрез упълномощените лица приема изпълнението на поръчката след проверка дали всички дейности по разработка, доставка и внедряване на модула са в съответствие с настоящия договор, както и дали са предоставени всички изискуеми съпътстващи документи.

**(2)** След извършване на проверката за съответствие се подписва Приемо-предавателния протокол по чл. 13 от настоящия Договор.

**Чл. 15.** Всички разходи, свързани с отстраняване на дефекти през времето на гаранционния срок са за сметка на ИЗПЪЛНИТЕЛЯ.

**Чл. 16.** При изтичане на гаранционния срок се предава актуализирана версия на софтуерния продукт.

1. **НЕПРЕОДОЛИМА СИЛА**

**Чл. 17.** **(1)** Страните по настоящия договор не дължат обезщетение за претърпени загуби и пропуснати ползи, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и на свързаните с тях насрещни задължения се спира.

**IX. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 18.** **(1)** При забавено изпълнение на задължения по договора от страна на ИЗПЪЛНИТЕЛЯ, той заплаща на ВЪЗЛОЖИТЕЛЯ неустойка в размер на 0,5 % от цената на договора с ДДС за всеки просрочен ден, но не повече от 10 % (десет процента).

**(2)** При забава на ВЪЗЛОЖИТЕЛЯ за изпълнение на задълженията му за плащане по договора, същият заплаща на ИЗПЪЛНИТЕЛЯ неустойка в размер на 0,5 % от дължимата сума с ДДС за всеки просрочен ден, но не повече от 10 % (десет процента) от размера на забавеното плащане.

**(3)** При пълно неизпълнение на задълженията по договора ИЗПЪЛНИТЕЛЯТ дължи неустойка в размер на 10% (десет процента) от общата стойност с ДДС по чл. 2, ал. 1 от договора. За пълно неизпълнение се счита и забава в изпълнението, продължила повече от 30 дни.

**(4)** Изплащането на неустойките по горните алинеи не лишава изправната страна от правото да търси реално изпълнение и/или обезщетение за претърпени вреди в по-голям размер.

**Чл. 19.** При разваляне на договора в случаите на виновно неизпълнениеИЗПЪЛНИТЕЛЯТ дължи неустойка в размер на 10% (десет процента) от общата стойност с ДДС на договора по чл. 2, ал. 1.

**X. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 20.** **(1)** Настоящият договор се прекратява:

1. с окончателното му изпълнение след изтичане на гаранционния срок;
2. по взаимно съгласие на страните, изразено в писмена форма;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да представи доказателства за настъпилата невъзможност;

4. при прекратяване на юридическо лице – страна по договора без правоприемство;

**(2)** ВЪЗЛОЖИТЕЛЯТ може да развали договора без предизвестие и предоставяне на срок за изпълнение, когато ИЗПЪЛНИТЕЛЯТ системно не изпълнява задълженията си за гаранционно обслужване (*под „системно” следва да се разбира 3 и повече от 3 пъти неизпълнение*), както и когато забави изпълнението по договора с повече от 30 (тридесет) дни.

**(3)** Освен в горепосочените случаи всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(4)** ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно.

**(5)** При прекратяване или разваляне на договора страните уреждат и финансовите си взаимоотношения, съгласно разпоредбите на действащото в Република България законодателство.

**(6)** При разваляне на договора в случаите, предвидени в настоящия раздел, ИЗПЪЛНИТЕЛЯТ дължи и предвидената в раздел IX неустойка за разваляне.

**XI. ЗАЩИТА НА ЛИЧНИТЕ ДАННИ[[2]](#footnote-2)**

**Чл. 21. (1)** Този раздел урежда защитата на личните данни, които се обработват за целите на сключването и изпълнението на договора между ВЪЗЛОЖИТЕЛЯкато администратор на лични данни и ИЗПЪЛНИТЕЛЯ – обработващ лични данни.

(2) Страните  се задължават да обработват личните данни, посочени в договора или получени при и по повод изпълнението му, в съответствие с принципите за защита на личните данни, заложени в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) и Закона за защита на личните данни.

**Чл. 22.** За целите на разработването и внедряването на Уеб базиран модул за визуализиране на данни от Централен кредитен регистър (ЦКР) при БНБ в четим вид за нуждите на КПКОНПИ и за едногодишната поддръжка на първоначалната версия на приложението, както и за промени на интерпретацията на данните от Централен кредитен регистър (ЦКР) при БНБ, при възникнала необходимост, могат да бъдат обработвани лични данни. Данните се обработват единствено докoлкoто последните са необходими при или по повод изпълнението на настоящия договор.

**Чл. 23.** ИЗПЪЛНИТЕЛЯТ има право да извършва следните операции по обработване на лични данни от името на администратора: достъп, извличане, адаптиране или промяна във формата, консултиране.

**Чл. 24.** ИЗПЪЛНИТЕЛЯТ обработва данните само по документирано нареждане на ВЪЗЛОЖИТЕЛЯ, като няма право да ги използва за цели извън посочените по чл. 24, да ги предава на друг администратор, обработващ или в трета държава или международна организация.

**Чл. 25.** ИЗПЪЛНИТЕЛЯТ гарантира, че лицата, оправомощени да обработват личните данни по договора, са поели ангажимент за поверителност и няма да разгласяват данните, които са им станали известни при или по повод на договора, включително след прекратяване на трудовото/служебното им правоотношение.

**Чл. 26.** (1) ИЗПЪЛНИТЕЛЯТ гарантира, че прилага всички мерки за защита, определени и указани от КПКОНПИ, при осъществяване на достъпа до лични данни в неговите служебни помещения, както и че прилага подходящи технически и организационни мерки за защита, с цел постигане на сигурност на обработването на лични данни.

(2) ИЗПЪЛНИТЕЛЯТ се задължава да подпомага ВЪЗЛОЖИТЕЛЯ при гарантиране изпълнението на задълженията за управление на рисковете за сигурност на личните данни, като го информира за нарушения, свързани със сигурността на личните данни, незабавно след тяхното констатиране, при отчитане на чл. 33, ал. 2 от Общия регламент относно защитата на данните.

**Чл. 27.** ИЗПЪЛНИТЕЛЯТ подпомага ВЪЗЛОЖИТЕЛЯ, чрез подходящи технически и организационни мерки при изпълнението на задължението на администратора да отговори на исканията на субектите на данни за упражняване на техните права в областта на защитата на личните данни, произтичащи от Общия регламент относно защитата на данните.

**Чл. 28.** (1) ИЗПЪЛНИТЕЛЯТ документира по подходящ начин изпълнението на задълженията си по обработване на личните данни, произтичащи от този договор, и съхранява надлежни доказателства за това.

(2) ИЗПЪЛНИТЕЛЯТ осигурява достъп на ВЪЗЛОЖИТЕЛЯ до цялата информация, необходима за доказване на изпълнението на задълженията, произтичащи по настоящия договор.

(3) При поискване от ВЪЗЛОЖИТЕЛЯ, ИЗПЪЛНИТЕЛЯТ позволява и допринася за извършването на одити, включително проверки от страна на КПКОНПИ или оправомощени служители.

**Чл. 29.** (1) ИЗПЪЛНИТЕЛЯТ не включва друг обработващ данни в дейностите по обработване на лични данни без предварително конкретно разрешение на ВЪЗЛОЖИТЕЛЯ. Когато включването на друг обработващ е необходимо за извършване на специфични дейности по обработване на лични данни по договора и има разрешение на ВЪЗЛОЖИТЕЛЯ, това лице има същите задължения за защита на личните данни, както задълженията, произтичащи за ИЗПЪЛНИТЕЛЯот настоящия договор.

(2) В случаите по ал. 1, когато ИЗПЪЛНИТЕЛЯТ е включил друг обработващ лични данни и той не е изпълнил задълженията си по договора, ИЗПЪЛНИТЕЛЯТ носи пълна отговорност пред ВЪЗЛОЖИТЕЛЯ за изпълнението на задълженията на другия обработващ.

**Чл. 30.** След приключване на дейностите по обработване на лични данни, ИЗПЪЛНИТЕЛЯТ връща на ВЪЗЛОЖИТЕЛЯ всички лични данни и заличава съществуващите копия, освен ако няма нормативно задължение, произтичащо от правото на Европейския съюз или правото на Република България, за тяхното съхранение.

**Чл. 31.** (1) При неизпълнение на задълженията, произтичащи от настоящия раздел на договора, ИЗПЪЛНИТЕЛЯТ се задължава да плати на ВЪЗЛОЖИТЕЛЯ неустойка в размер на **2 %** (два процента) от стойността на крайната цена по договора съгласно чл. 2, ал. 1 с включен ДДС. ВЪЗЛОЖИТЕЛЯТ може да иска обезщетение за претърпените вреди в по-голям размер.

(2) Ако в нарушение на договора ИЗПЪЛНИТЕЛЯТ определи цели и средства за обработването на личните данни, спрямо субектите на данни, третите страни и получателите, той ще се счита за администратор по отношение на това обработване и дължи обезщетение за всички причинени вреди.

**Чл. 32.** За неуредените с настоящия раздел въпроси, свързани със защитата на личните данни, се прилагат изискванията на Общия регламент относно защитата на данните и законодателството на Република България.

**XII. ЗАКЛЮЧИТЕЛНИ РАЗПОРЕДБИ**

**Чл. 33.** **(1)** При изпълнението на договора, ИЗПЪЛНИТЕЛЯТ (и неговите подизпълнители, ако има такива) е длъжен (са длъжни) да спазва(т) всички приложими нормативни актове, разпоредби, стандарти и други изисквания, свързани с предмета на договора.

**(2)** За неуредените в този договор въпроси се прилагат разпоредбите на действащото българско законодателство.

**(3)** В случай на невъзможност за разрешаване на споровете по пътя на договарянето, то всички спорове ще се решават съгласно действащото в Р. България законодателство.

**Чл. 34.** Изменение на сключения договор за обществена поръчка се допуска само при условията на Закона за обществените поръчки. Измененията се извършват с подписване на писмено допълнително споразумение между страните.

**Чл. 35.** Всички съобщения, предизвестия, уведомления и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени лично или чрез куриер срещу подпис на приемащата страна.За дата на уведомяването се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на получаването – при изпращане по факс;

5. датата на постъпване на съобщението в информационната система – при изпращане по електронна поща.

**Чл. 36.** При промяна на адресите и други данни за контакт, съответната страна е длъжна да уведоми другата в писмен вид в срок до 3 (*три*) дни от настъпване на промяната. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 37.** Всички спорове по този договор или във връзка с него ще се уреждат чрез преговори между страните, а при непостигане на съгласие – ще се отнасят за решаване от компетентния съд в гр. София, Република България.

**Чл. 38.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 39.** Нито една от страните няма право да прехвърля правата и задълженията, произтичащи от този договор, на трета страна, освен в случаите и при условията, предвидени в ЗОП.

**Чл. 40.** **(1)** Упълномощени представители на Страните, които могат да приемат съобщения във връзка с изпълнението на този договор, както и да подписват всички документи във връзка с изпънението и приемане на изпълнението му, включително протоколи, рекламации и др. и да правят изявления по изпълнението на настоящия Договор са:

ЗА ВЪЗЛОЖИТЕЛЯ:

1. Цветомир Дилов

Телефон: 0885 306 460

E-mail: dilov@teletek-electronics.bg

Адрес: София, Сребърна 14А

ЗА ИЗПЪЛНИТЕЛЯ:

1. Александър Константинов

Телефон: 0888 236 975

E-mail: [alkonstantinov@outlook.com](mailto:alkonstantinov@outlook.com)

Адрес: София, Цанко Церковски 1

**(2)** Всички съобщения и уведомления, свързани с изпълнението на този Договор, следва да съдържат наименованието и номера на Договора, и да бъдат в писмена форма за действителност.

**(3)** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**(4)** Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по ал. 1 се считат за валидно изпратени и получени от другата Страна.

**(5)** Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 41.** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

Настоящият Договор се подписа в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **Мариела Маджарова Симеон Гоцев**
3. **Директор Продуктов Мениджмънт УПРАВИТЕЛ**

1. . [↑](#footnote-ref-1)
2. Раздел XI се прилага в случаите на обработване на лични данни. [↑](#footnote-ref-2)